**"Dijamant" AD**

**za proizvodnju ulja,**

**masti i margarina**

**Broj: 20401/1/5**

**Dana: 05.08.2016.**

**Z R E NJ A N I N**

Na osnovu člana 364. i člana 367. Zakona o privrednim društvima ("Sl. glasnik RS", br. 36/2011, 99/2011, 83/2014 - dr. zakon i 5/2015), člana 34. Statuta ''Dijamant'' AD Zrenjanin, člana 3. i člana 6. Poslovnika o radu Nadzornog odbora "Dijamant" AD Zrenjanin, Nadzorni odbor "Dijamant" AD Zrenjanin doneo je dana 05.08.2016. godine sledeću:

**O D L U K U**

Na osnovu člana 335. Zakona o privrednim društvima ("Sl. glasnik RS", br. 36/2011, 99/2011, 83/2014 - dr. zakon i 5/2015), člana 65. Zakona o tržištu kapitala (Sl.Glasnik RS br.31/2011), Nadzorni odbor "Dijamant" AD Zrenjanin upućuje:

**POZIV**

**AKCIONARIMA ZA VANREDNU SEDNICU**

**SKUPŠTINE AKCIONARA "DIJAMANT" AD ZRENJANIN**

**Šifra delatnosti: 1041 Proizvodnja ulja i masti**

Vanredna sednica Skupštine akcionara "Dijamant" AD Zrenjanin (u daljem tekstu: Društva) održaće se dana­­­­­­­­­­­­­­­­­­­­­­­­­­­­­­­­ **30.08.2016 godine** u **12:00 h** u Zrenjaninu u "Dijamantu" AD Zrenjanin, ulica Temišvarski drum 14, Sala za sastanke u Upravnoj zgradi.

Za redovnu sednicu predlaže se sledeći:

**DNEVNI RED**

1. Donošenje Odluke o usvajanju zapisnika sa vanredne skupštine akcionara održane dana 20.07. 2016 godine.
2. Donošenje Odluke kojom se Skupštini akcionara "Dijamant" AD Zrenjanin predlaže donošenje odluka o davanju naknadnog odobrenja za preduzetu pravnu radnju sticanja odnosno raspolaganja imovinom velike vrednosti po osnovu Pravnog posla - jemstvo po Ugovoru No: 00-420-5801608.4 o Okvirnom kreditu (Treasury Line) - za Corporate zaključen dana 27.07.2016.između klijent CREDIT AGRICOLE SRBIJA AD, Novi Sad, Braće Ribnikara 4-6, RTGS: 330, SWIFT: MEBARS22, TR: 330-15-44 (dalje: Banka) koju zastupaju Vladimir Knežević i Jožef Nađ ovlašćena lica Banke i INDUSTRIJA SMRZNUTE HRANE FRIKOM DOO BEOGRAD, ZRENJANINSKI PUT BB , MB: 07042728, TR: 330-0000004007762-50 (dalje: Korisnik), koga zastupa Gojko Đošić .

Skupštini se predlaže da se po svim tačkama predloženog Dnevnog reda donesu Odluke.

Na dan­­­­­­­­­­ 05.8.2016 godine (dan objave Poziva) ukupan broj akcija izdavaoca "Dijamant" AD Zrenjanin je 272.485 komada, oznaka akcija ISIN BROJ RSDIJME46577 CFI KOD ESVUFR. Sve akcije su obične.

Pravo da glasa o donošenju Odluka po svim tačkama Dnevnog reda ima ­­­­­­­­­­­­­­­­­­­­­­­­­­­­­­­271.488 običnih akcija Društva.

Prilikom utvrđivanja kvoruma ­­­­­­­­­­­­­­997 komada sopstvenih akcija ne uzimaju se u obzir i ne daju pravo glasa.

Za donošenje Odluke pod tačkom 1. Dnevnog reda potrebna je obična većina glasova akcionara prisutnih na sednici Skupštine.

Za donošenje Odluke pod tačkom 2. , Dnevnog reda potrebna je tročetvrtinska većina glasova prisutnih akcionara sa pravom glasa.

Materijal za sednicu Skupštine koji nije objavljen na sajtu Društva www.dijamant.rs, akcionari mogu preuzeti u vremenu od 08h do 16h u prostorijama Pravne službe Društva u Zrenjaninu, ulica Temišvarski drum 14.

Akcionari koji imaju pravo na učešće u radu Skupštine su ona lica koja su upisana kao akcionari Društva u Centralnom registru na dan 20.08.2016. godine (Dan akcionara).

Akcionar svoje učešće u radu Skupštne ostvaruje lično ili putem punomoćnika na osnovu pisanog punomoćja datog od strane akcionara, koje mora da bude sastavljeno u skladu sa članom 344. stav 6. Zakona o privrednim društvima.

Ukoliko je akcionar fizičko lice, potpis akcionara na punomoćju mora biti overen u skladu sa zakonom kojim se uređuje overa potpisa.

Ako je punomoćnik pravno lice, ono pravo glasa vrši preko svog zakonskog zastupnika ili drugog za to posebno ovlašćenog lica, koje može isključivo biti član organa tog pravnog lica ili njegov zaposleni.

Punomoćje za glasanje nije prenosivo.

Akcionari koji poseduju najmanje 5% akcija sa pravom glasa mogu najkasnije 10 dana pre dana održavanja sednice Skupštine, predložiti Nadzornom odboru dodatne tačke Dnevnog reda sa obrazloženjem i predlogom Odluke.

Akcionar koji ostvaruje pravo na lično učešće u radu Skupštine ima pravo da članovima Nadzornog odbora, postavlja pitanja koja su u vezi sa tačkama dnevnog reda sednice, kao i druga pitanja u vezi sa Društvom samo u meri u kojoj su odgovori na ta pitanja neophodni za pravilnu procenu pitanja koja se odnose na tačke dnevnog reda, a koja može postaviti u pisanoj formi najkasnije 3 dana pre sednice ili na samoj sednici, a odgovori se daju u toku sednice pri razmatranju tačaka dnevnog reda povodom kojih su pitanja postavljena.

Akcionari koji su sprečeni da neposredno prisustvuju sednici, mogu glasati pismenim putem, na formularu za glasanje na obrascu koji se može preuzeti na sajtu Društva, uz overu svog potpisa na datom obrascu, u skladu sa zakonom kojim se uređuje overa potpisa. Akcionar koji je glasao pisanim putem, tj. u odsustvu, smatraće se prisutnim na sednici i njegov glas se računa u kvorum za rad Skupštine. Popunjeni formular za glasanje mora stići do početka sednice Skupštine da bi bio uzet prilikom prebrojavanja glasova.

**Obaveštenje o pravima nesaglasnih akcionara na otkup njihovih akcija povodom poslova sticanja i raspolaganja imovinom velike vrednosti**

Akcionari koji glasaju protiv ili se uzdrže od glasanja za odluku kojom se odobrava posao sticanja i raspolaganja imovinom velike vrednosti i i to:

- Odluka navedena pod rednim brojem 2. predloženog Dnevnog reda , imaju pravo da kao nesaglasni akcionari, traže od ''Dijamanta'' AD Zrenjanin da otkupi njihove akcije.

Nesaglasni akcionar koji želi da ostvari svoje pravo na otkup njegovih akcija, može zahtev za ostvarivanje tog prava dostaviti "Dijamantu" AD Zrenjanin, ulica Temišvarski drum 14, i to:

- na vanrednoj sednici Skupštine akcionara na kojoj se donosi odluka o odobravanju posla sticanja i raspolaganja imovinom velike vrednosti i to predsedniku Skupštine ili

- u roku od 15 dana računajući od dana zaključenja vanredne sednice Skupštine akcionara.

Rok za podnošenje zahteva za ostvarivanje prava na otkup akcija iz predhodnog stava je prekluzivan i akcionar nema pravo na otkup akcija ako zahtev za otkup akcija ne podnese u navedenom roku.

Zahtev za ostvarivanje prava na otkup akcija nesaglasni akcionar dostavlja na formularu zahteva za ostvarivanje prava na otkup akcija koji je kao sastavni deo ovog Poziva dat u materijalu za ovu sednicu Skupštine akcionara i kao takav biće objavljen na web strani društva www.dijamant.rs u skladu sa odredbama Zakona o privrednim društvima.

Akcionar koji zatraži od ''Dijamanta'' AD Zrenjanin da od njega otkupi akcije ne može osporavati Odluke na kojima zasniva to svoje pravo.

Akcionar koji glasa za predložene Odluke o odobravanju poslova sticanja i raspolaganja imovinom velike vrednosti nema pravo na otkup akcija.

Društvo je u obavezi da u roku od 60 dana od dana isteka roka od 15 dana od dana zaključenja vanredne Sednice Skupštine akcionara, nesaglasnom akcionaru isplati vrednost njegovih akcija koje su predmet zahteva u skladu sa članom 475. stav 3. Zakona o privrednim društvima, a koja je jednaka najvišoj od sledećih vrednosti akcija: knjigovodstvena vrednost akcija, tržišna vrednost akcija i procenjena vrednost akcija, pri čemu su ove vrednosti utvrđene Odlukom Nadzornog odbora koja je data u materijalu za ovu sednicu objavljenom na web strani društva www.dijamant.rs.

Isplata nesaglasnih akcionara izvršiće se u skladu sa pravilima poslovanja Centralnog registra.

Nesaglasni akcionar koji smatra da su mu povređena prava utvrđena Zakonom o privrednim društvima, može tužbom tražiti ostvarivanje svojih prava.

Pravo na otkup i isplatu akcija ima i akcionar koji nije prisustvovao sednici Skupštine na kojoj se odlučuje o donošenju odluka kojima se odobravaju poslovi sticanja i raspolaganja imovinom velike vrednosti.

Ovaj Poziv se objavljuje na sajtu Društva, sajtu Agencije za privredne registre i sajtu Beogradske berze, bez prekida do dana održavanja sednice Skupštine i dostavlja se Komisiji za hartije od vrednosti, radi objavljivanja.

Ovaj Poziv se istovremeno smatra i obaveštenjem u vezi sa održavanjem Skupštine akcionara, a u skladu sa članom 65. stav 2. Zakona o tržištu kapitala i člana 2. stav 2. Uputstva o načinu na koji javna društva i pojedina lica povezana sa njima dostavljaju informacije Komisiji.

**PREDSEDAVAJUĆI NADZORNOG ODBORA**

**"DIJAMANT" AD ZRENJANIN**

**\_\_\_\_\_\_\_\_\_\_\_\_\_\_\_\_\_\_\_\_\_\_\_**

**GOJKO ĐOŠIĆ**